****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi Raekoda 19. veebruar 2025 nr 1-12/25/38

Algus kell 10.00, lõpp kell 11.04

**Koosolekut juhatas** Heiki Raudla

**Protokollis** Maria Kuldkepp

**Võtsid osa liikmed:** Janika Gedvil, Kristina Libe, Priit Kaup, Heiki Raudla, Rein Triisa

**Puudus:** Kaido Kivisild

**Koosolekul viibisid:** linnapea Johan-Kristjan Konovalov, linnapea töövarjud Karol Ilmjärv ja Alexander Langeler

Koosolek toimus füüsiliselt raekojas.

Päevakorra läbirääkimised. Abilinnapeade puudumise tõttu arutatakse nende 2024. aasta tegevuse ülevaadet märtsis.

Kinnitati järgmine päevakord.

**PÄEVAKORD:**

1. Loa andmine varaliste kohustuste võtmiseks (2025/324)

2. Viljandi linna arengustrateegia 2040+, Viljandi linna arengukava aastateks 2024–2029

ja Viljandi linna eelarvestrateegia aastateks 2024-2029 ülevaatamise algatamine (2025/325)

3. Linnapea 2024. aasta tegevuse ülevaade

4. Linnavalitsuse töötajate ja allasutuse juhtide toetamine ja motiveerimine

5. Muud küsimused

**PÄEVAKORRAPUNKT NR 1**

**Loa andmine varaliste kohustuste võtmiseks (2025/324)**

**KUULATI:**

J.-K. Konovalov tutvustas eelnõu sisu, mille eesmärk on lubada linnavalitsusel võtta varalisi kohustusi ujulateenuse ostmiseks Aqva Hotels OÜ-lt Viljandi linnas perioodil 01.09.2027 - 31.08.2037.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Loa andmine varaliste kohustuste võtmiseks (2025/324)“.

**PÄEVAKORRAPUNKT NR 2**

**Viljandi linna arengustrateegia 2040+, Viljandi linna arengukava aastateks 2024–2029**

**ja Viljandi linna eelarvestrateegia aastateks 2024-2029 ülevaatamise algatamine (2025/325)**

**KUULATI:**

J.-K. Konovalov tutvustas eelnõu, mille eesmärk on algatada Viljandi linna arengstrateegia 2040+, Viljandi linna arengukava aastateks 2024-2029 ja Viljandi linna eelarvestrateegia aastateks 2024-2029 ülevaatamine.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna arengustrateegia 2040+, Viljandi linna arengukava aastateks 2024–2029 ja Viljandi linna eelarvestrateegia aastateks 2024-2029 ülevaatamise algatamine (2025/325)“.

**PÄEVAKORRAPUNKT NR 3**

**Linnapea 2024. aasta tegevuse ülevaade**

**KUULATI:**

J.-K. Konovalovalustas tööd linnapeana 12. aprillist. Ta tegi ülevaate oma ametikohustustest, mille põhiliseks töövormiks on linnavalitsuse istungid, osalemine linnavolikogu komisjonides, volikogu istungitel, Viljandi Omavalitsus liidu koosolekutel, kord kvartalis Viljandimaa Arenduskeskuse koosolekutel, SA Ugala Teater ja Viljandi Haigla nõukogude koosolekutel.

Lisaks kohtumised kõikide linna allasutustega, välislähetused, konverentsid, kohtumised suursaadikutega jne.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 4**

**Linnavalitsuse töötajate ja allasutuse juhtide toetamine ja motiveerimine**

**KUULATI:**

J.-K. Konovalov - 2023. aastal oli linnavalitsuse kaadrivoolavus 43%. Palk vajaks paljude töötajate meelest tõstmist. Suvel viidi läbi analüüs, millistel ametikohtadel jääme palkade võrdluses teiste omavalitsustega maha. Palgasurve on endiselt väga suur, ilmselt lähiajal ei suuda riigiasutustega võistelda.

Pöörame tähelepanu ka töökeskkonnas õhkkonna parandamisele, nt korra kuus kohvihommikud.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 5**

**Muud küsimused**

**KUULATI:**

H. Raudla – J. Särg saatis edasi kirja auditi kohta, tegemist on formaalsusega.

Kiri Laura Barbolt, kes polnud rahul maja ehitusega ja küsis kas linna jälgis maja ehituse protsessi. Suunasin pöördumise Hans Priksile, kes koostas vastuse.

**Ettepanekud:**

1. Kutsuda märtsis liiklusekspert komisjoni, teha vastav ettepanek K. Märtinile.

2. Revisjonikomisjon otsustas pöörduda kirjaga linnapea poole seoses probleemidega rahandusameti juhataja töös. Järgmisele revisjonikomisjoni istungile kutsuda linnapea omapoolselt selgitama probleemide põhjusi ja lahendusi.

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Heiki Raudla Maria Kuldkepp

koosoleku juhataja protokollija